  Виталий Пронин "Небесные жены луговых мари" фильмысь суред2-тӥ инвожое 24-тӥ «Кинотавр» кинофестивалез усьтоз премьера — Станислав Говорухинлэн «Weekend» фильмез. Валтӥсь рольёсты шудо Виктор Сухоруков, Максим Матвеев, Александр Домогаров.Туэ фестиваль выль сямен радъяськоз: нырысьсэ ужалоз кинопрокатчикъёслэн жюризы, озьы ик нимысьтыз приз дасямын фильмлы, кудӥз учкисьёслы тужгес но кельшоз .Туэ ӵошатсконэ пыриськоз 12 лента. Соос пӧлын Канны кинофестивале басьтэм ужъёс - Таисия Игуменцевалэн «Отдать концы» но Юрий Быковлэн «Майор» фильмъёссы.Озьы ик конкурслэн программаяз шедемын таӵе ужъёс: «В ожидании моря» (режиссёрез Бахтияр Худойназаров), «Диалоги» (Ира Волкова), «Географ глобус пропил» (Александр Велединский), «Жажда» (Дмитрий Тюрин), «Иван сын Амира» ( Максим Панфилов), «Интимные места» (Наташа Меркулова но Алексей Чупов), «Небесные жены луговых мари» ( Алексей Федорченко), "Разносчик" (Андрей Стемпковский), «Стыд» (Юсуп Разыков), «Трубы» (Виталий Манский). Нимысьтыз возьматэмын луоз кык ар талэсь азьло улонысь кошкем Геннадий Сидоров режиссёрлэн «Роман с кокаином» фильмез. Теги: Кинотавр  